Public procurement notice: Contract Notice
Published: 2017-06-30
Buyer: Ejerforeningen Odense Banegård Center
Country: DK
Contract type: Services
Procedure: Restricted procedure
CPV classification: 79713000: Guard services
Estimated value: 1 DKK
Submission deadline: 2017-07-28
Award criteria: The most economic tender

Technical requirements: Ovennævnte udbud af servicevagtfunktion gennemføres af Servicemægleren A/S på vegne af Ejerforeningen Odense Banegård Center.
Den udbudte opgave omfatter servicevagtfunktion hos Ordregiver, herunder synlig runderende vagt alle ugens dage (inkl. helligdage) samt åbning/lukning af centret alle ugens dage (inkl. helligdage). Endvidere skal udføres øvrige serviceopgaver efter Ordregivers anvisninger (disse er nærmere beskrevet i Bilag B).
Der gøres opmærksom på, at spørgsmål i prækvalifikationsfasen ikke vil blive besvaret løbende men samlet i uge 30.
Leverandørens medarbejdere skal kunne udtrykke sig på og forstå dansk, tysk eller engelsk samt være klart identificerbare (som minimum i form af arbejdstøj med leverandørens logo) samt ID-kort, jf. Bilag A, pkt. 5.8. Det er kun personer ansat hos leverandøren samt eventuelle underleverandører eller vikarer, der må færdes eller udføre arbejde på den enkelte enhed. Udskiftning af arbejdsledere m.m. for leverandørens medarbejdere skal skriftligt meddeles Ordregiver med 7 dages varsel. Leverandøren er forpligtet til at føre en opdateret liste over det personale, der færdes på Ordregivers adresser og udlevere denne til Ordregiver ved opstart og ved ændringer.
Alt personale skal inden arbejdets påbegyndelse have modtaget ansættelsesbevis i overensstemmelse med gældende lovgivning.
Leverandøren indestår for, at der til skattemyndighederne sker indberetning af løn samt foretages indeholdelse af A-skat og arbejdsmarkedsbidrag, efter de regler, der i Danmark eller andre lande påhviler arbejdsgiveren i forbindelse med det udførte arbejde.
Leverandøren skal på Ordregivers skriftlige forlangende, med et varsel på 5 arbejdsdage, fremlægge dokumentation for, at det af leverandørens personale, der er beskæftiget med nærværende opgave, har modtaget ansættelsesbevis og har gyldig opholds- og arbejdstilladelse.
Leverandøren er forpligtet til, indenfor 5 arbejdsdage efter skriftlig anmodning, at udlevere et udtræk pr. medarbejder fra E-indkomst med en oversigt over leverandørens indberettede A-skat og A-indkomst for det pågældende personale. For personale, hvor oplysningerne indberettes til andre landes skattemyndigheder, skal udleveres tilsvarende oplysninger indenfor 10 arbejdsdage efter skriftlig anmodning.
Ordregiver forbeholder sig ret til at få en stikprøvevis og behovsbetonet kontrol udført af en fagligt kompetent 3. mand i hele kontraktperioden.
Kvalitetskontrol forestås af en fagligt kompetent ekstern 3. mand hyret af Ordregiver og vil ske ved et nærmere bestemt antal uanmeldte besøg på adressen i løbet af et år, med efterfølgende kvalitets-bedømmelse. 3. mand agerer på vegne af Ordregiver og leverandøren skal således respektere eventuelle krav, som 3. mand måtte fremsætte på vegne af Ordregiver.
De første 3 måneder af Kontrakten betragtes som en prøveperiode. Ordregiver kan i prøveperioden opsige Kontrakten med 1 måneds varsel til udgangen af en kalendermåned. Ordregiver er i Kontraktens løbetid, efter prøveperiodens udløb, berettiget til at opsige Kontrakten med 6 måneders varsel til udgangen af en kalendermåned. Såfremt Ordregiver flytter fra — eller lukker — en adresse eller dele heraf, kan Ordregiver opsige Kontrakten for denne adresse med 4 måneders varsel til udgangen af en måned.
Ordregiver er berettiget til at forlænge prøveperioden med yderligere 2 måneder, såfremt leverandøren ikke formår at efterleve de oprindeligt aftalte vilkår i Kontrakten i den ordinære prøveperiode. Ønskes prøveperioden forlænget, skal Ordregiver varsle dette overfor leverandøren senest 14 kalenderdage før den ordinære prøveperiodes udløb.
Ordregiver er berettiget til at forlænge Kontrakten på uændrede vilkår i op til 36 måneder. Forlængelsen kan ske af flere omgange med varierende forlængelsesperioder. I tilfælde af at Ordregiver ønsker at udnytte denne option, skal dette varsles over for leverandøren 4 måneder inden Kontraktens udløb.
Såfremt der er flere egnede ansøgere end det planlagte antal, vil der blandt de ansøgere, der utvivlsomt har en tilstrækkelig økonomisk styrke til at løfte den udbudte opgave, blive udvalgt de fem virksomheder, som i lyset af den udbudte opgave og ud fra ønsket om at skabe en optimal konkurrence har de bedste referencer.
Ekstraopgaver ud over det i kontrakten aftalte (omfanget af disse optioner er beskrevet nærmere i udbudsmaterialet).

Eligibility requirements: Tilbudsgiver skal downloade og udfylde det uploadede ESPD-dokument, jf. Udbudsloven § 148, stk. 1. Ved ansøgning foretrækker vi ESPD-dokumentet fremsendes som xml-fil og ikke som pdf-fil. Tilbudsgiver skal forholde sig til og besvare samtlige punkter i Del II »Oplysninger om den økonomiske aktør«, herunder også oplysning om påtænkt brug af underleverandør (ESPD, Del II, afsnit D). Ved afkrydsning i »ja« til anvendelse af underleverandør (ESPD, Del II, afsnit D) stilles der ikke krav om fremsendelse af særskilt ESPD for underleverandøren. Tilbudsgiver skal forholde sig til og besvare samtlige punkter i Del III, afsnit A og B og C, omhandlende udelukkelsesgrunde i artikel 57, stk. 1, 2 og 4. Afsnit D skal ikke udfyldes. Tilbudsgiver skal endvidere besvare følgende under Del IV »Udvælgelseskriterier«: »A: EGNETHED«, samtlige punkter skal besvares.

Award value: 1